open-index/open-wikipedia-markdown huggingface dataset:
காந்தாமணி

**காந்தாமணி** கருநாடக இசையின் மேளகர்த்தா இராகங்களில் 61ஆவது இராகம் ஆகும். அசம்பூர்ண பத்ததியில் 61ஆவது இராகத்திற்கு **குந்தலம்** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|காந்தாமணி சுரங்கள் C யிலிருந்து தொடக்கம்

* இது *[[மேளகர்த்தா இராகங்களின் அமைப்பு#விவரம்|ருத்ர]]* என்றழைக்கப்படும் 11ஆவது வட்டத்தில் (சக்கரத்தில்) முதல் மேளம்.
* இந்த இராகத்தில் ஷட்ஜம், சதுசுருதி ரிஷபம் (ரி2), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.
* இதன் மத்திமத்தை சுத்த மத்திமமாக மாற்றினால் இராகம் மாரரஞ்சனி (25) ஆகும்.
* கிரக பேதத்தின் வழியாக இந்த மேளத்தின் பஞ்சம சுரம் முறையே மானவதி (05) மேளம் தோற்றுவிக்கிறது (மூர்ச்சனாகாரக மேளம்).

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
சித்ராம்பரி

**சித்ராம்பரி** கருநாடக இசையின் 66ஆவது மேளகர்த்தா இராகமாகும். அசம்பூர்ண மேள பத்ததியில் 66ஆவது இராகத்தின் பெயர் **சதுரங்கிணி**.

## இலக்கணம்
thumb|right|250px|சித்ராம்பரி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|ருத்ர]]* என்றழைக்கப்படும் 11ஆவது சக்கரத்தில் 6 ஆவது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பிரதி மத்திமம்(ம2), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகிய சுரங்கள் வருகின்றன.
* இதன் நேர் சுத்த மத்திம மேளம் நாகாநந்தினி (30).
* இதன் காந்தார, பஞ்சம, நிஷாத முறையே கிரக பேதத்தின் வழியாக சண்முகப்பிரியா (56), சூலினி (35), தேனுகா (09) மேளகர்த்தா இராகங்களை கொடுக்கும் (மூர்ச்சனாகாரக மேளம்).

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
விஷ்வம்பரி

**விஷ்வம்பரி** கருநாடக இசையின் 54 ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 54 ஆவது இராகத்திற்கு *வம்சவதி* என்ற பெயர் கொடுக்கப்பட்டுள்ளது.

## இலக்கணம்
thumb|right|250px|விஷ்வம்பரி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|பிரம்ம]]* என்றழைக்கப்படும் 9 ஆவது  வட்டத்தில் (சக்கரத்தில்) 6 ஆவது மேளம்.
* இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி1), அந்தர காந்தாரம்(க3), பிரதி மத்திமம்(ம2), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகியவை.
* இதன் மத்திமத்தை சுத்த மத்திமமாக மாற்றினால் இராகம் ஹாடகாம்பரி (18) ஆகும்.
* கிரக பேதத்தின் வழியாக இந்த மேளத்தின் காந்தார, நிஷாத சுரங்கள் முறையே சியாமளாங்கி (55), கானமூர்த்தி (03) மேளங்கள் தோற்றுவிக்கிறது (மூர்ச்சனாகாரக மேளம்).

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
சியாமளாங்கி

**சியாமளாங்கி** கருநாடக இசையின் 55வது மேளகர்த்தா இராகம் ஆகும். அசம்பூர்ண பத்ததியில் 55ஆவது இராகத்திற்கு **சியாமளம்** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|சியாமளாங்கி சுரங்கள் C யிலிருந்து தொடக்கம்

* இது *[[மேளகர்த்தா இராகங்களின் அமைப்பு#விவரம்|திசி]]* என்றழைக்கப்படும் 10ஆவது வட்டத்தில் (சக்கரத்தில்) முதல் மேளம்.
* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம்(க2), பிரதி மத்திமம்(ம2), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.
* இதன் மத்திமத்தை சுத்த மத்திமமாக மாற்றினால் இராகம் ஜங்காரத்வனி (19) ஆகும்.
* கிரக பேதத்தின் வழியாக இந்த மேளத்தின் பஞ்சம, தைவத சுரம் முறையே கானமூர்த்தி (03), விஷ்வம்பரி (54) மேளங்கள் தோற்றுவிக்கிறது (மூர்ச்சனாகாரக மேளம்).

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
மருத்துவ கலைச்சொற்கள்

மருத்துவத்துறையில் பயன்படும் துறைசார் சொற்கள் **மருத்துவ கலைச்சொற்கள்** எனப்படும்.

இன்றைய மருத்துவத்துறை 19 20 நூற்றாண்டுகளில் வளர்ச்சி பெற்ற அலோபத்தி என்று அறியப்பட்ட பின்னர் அறிவியல் முறையில் மேம்பட்ட மேற்குநாட்டு மருத்துவத்திறையே பெரிதும் குறிக்கிறது.  சித்த மருத்துவம், ஆயுள் வேதம், Homeopathy, சீன மருத்துவம் போன்றவைக்கு போதிய அறிவியல் அடிப்படை இல்லை.  அதனால் அவை தரப்படுத்தப்பட்ட பொது மருத்துவமாக ஏற்றுக்கொள்ளப்படுவதில்லை.  ஆகையால் இன்றைய பெரும்பான்மை மருத்துவ கலைச்சொற்கள் மேற்குநாடுகளில் வளர்ச்சி பெற்ற மருத்துவத்துறையின் கலைச்சொற்களே.

இன்றைய மருத்துவ கலைச்சொற்கள் பெரிதும் ஆங்கில மொழியில் உள்ளன.  இவை செவ்வியல் மொழிகளான கிரேக்கம், இலத்தீன ஆகிய சொற்களில் இருந்து உருவாக்கப்பட்டவை.  இவை வேர் சொற்களுடம் முன்னொட்டு, பின்னொட்டு சேர்த்து உருவாக்கப்படுகின்றன.  உருசிய மொழி, ஜப்பானிய மொழி, ஸ்பானிஸ், சீனம், அரபு போன்ற அறிவியல் வளம்பெற்ற மொழிகளிலும் மருத்துவத்துறைப் பட்டப்படிப்பு உண்டு.  அதனால் அந்த மொழிகளிலும் மருத்துவ கலைச்சொற்கள் உண்டு எனலாம்.  தமிழிலும் ஓரளவு விரிபு பெற்ற மருத்துவக் கலைச்சொற்கள் உண்டு.

பகுப்பு:மருத்துவ கலைச்சொற்கள்
கலம்

**கலம்**  ()  என்னும் சொல் பல பொருள்களைக் குறிக்கும்.
* உடலைத் தாங்கும் உயிர்க்கலம்
* மரக்கலம்
* முகத்தல் அளவையில் கலம் என்னும் சாக்குமூட்டை 
* உண்கலம்
* அருங்கலம் 
* படைக்கலம்
* சேமிப்புக் கலம்
செயற்கைக் கண்

**செயற்கைக் கண்**  (Bionic Eye) என்பது கண்பார்வை தெரியாதோருக்கு ஓரளவாவது கண் பார்வையை தர வல்ல, அல்லது கண்பார்வை உள்ளோருக்கு அதை மேம்படுத்த வல்ல ஒரு கருவி ஆகும்.  பொதுவாக இது ஒரு புற படம்பிடிகருவியின் உள்ளீட்டைக் கொண்டு கண்ணின் பார்வை நரம்புகளைத் தூண்டவல்ல Simulator கொண்டிருக்கும்.  இது இப்போது பரிசோதனையில் உள்ள ஒரு தொழில்நுட்பம் ஆகும்.  தற்போதைய நிலையில் எல்லா பார்வை இழந்தோருக்கும் பார்வையை மீட்டுத்தரவல்லதல்ல..

## இவற்றையும் பாக்க
* உட்செவிச்சுருள் பதியம்
* மூளை-கணினி இடைமுகம்

## மேற்கோள்கள்

## வெளி இணைப்புகள்
* ARMD, Retinal Electronic Prosthesis and RPE Transplantation - eMedicine.com
* 'Bionic' eye implants look ahead - BBC
* NewScientist.com:  'Bionic eye' may help reverse blindness
* BBC: 'Artificial eye'
* How does a "bionic eye" allow blind people to see? - HowStuffWorks.com 
* Research opens way for bionic eye; BBC, 24 April 2007.
* Visual Prosthesis Links ; Japan Visual Prosthesis Group

பகுப்பு:மருத்துவம்
பகுப்பு:உயிரிமருத்துவ பொறியியல்
பகுப்பு:கண்
வற்றாப்பளை

**வற்றாப்பளை** என்பது இலங்கை முல்லைத்தீவு மாவட்டத்தில் முள்ளியவளை, தண்ணீரூற்று ஆகிய கிராமங்களுக்கு அருகில் இருக்கும் ஊர். இங்கு உள்ள வற்றாப்பளை கண்ணகை அம்மன் கோயில் புகழ் பெற்றது. வன்னி நாட்டின் காவல் தெய்வமாகவும் தாய்த் தெய்வமாகவும் இந்த அம்மன் வழிபடப்படுகிறார். வைகாசி மாதத்தில் பூரணை நாளை அடுத்து வரும் திங்கள் நாளில் இங்கு நிகழும் பொங்கல் விழாவுக்கு ஈழத்தின் பல்வேறு பகுதிகளிலிருந்தும் பெருந்தொகையான மக்கள் வந்து கூடுவர்.

இந்தத் தலத்தின் வரலாற்று மரபின் படி கண்ணகி என்ற பத்தினித் தெய்வமே “கண்ணகை அம்மன்” ஆக வழிபடப்படுகிறார் என்ற நம்பிக்கை உள்ளது. இத் தெய்வத்தின் வரலாற்றைப் பேசும் ”சிலம்பு கூறல்” என்ற ஏட்டு இலக்கியம் பொங்கல் நாளில் இங்கு படிக்கப்படும். இந்த இலக்கியத்தில் இடம்பெற்ற கதை அம்சம் தமிழகத்தின் சிலப்பதிகாரம் என்ற பேரிலக்கியத்தின் கதையம்சத்தோடு தொடர்புடையது. 

”கண்ணகை அம்மன் பொங்கல்” என்ற நிகழ்வானது அயற்கிராமமான முள்ளியவளை காட்டா விநாயகர் ஆலயத்தோடு தொடர்புடையதாகும். வற்றாப்பளை அம்மன் பொங்கல் நிகழ்வதற்கு முன்னர் உள்ள ஏழு நாட்களும் காட்டு விநாயகர் ஆலயத்தில் இந்த அம்மனை ஸ்தாபித்து, அவருக்கு மடை மற்றும் பொங்கல் நிகழ்வுகள் மேற்கொள்ளப்படும்.

இப்பொங்கல் விழா நாட்களில் கடல்நீரில் விளக்கெரித்தல் (தீபம் ஏற்றல்) என்ற அற்புதம் நிகழ்த்தப்படுகிறது.

## வெளி இணைப்புகள்

* வற்றாப்பளை கண்ணகி அம்மன் கோவில்
* வற்றாப்பளை கண்ணகி அம்மன் கோவிலும் அமைதியாக உறங்கும் நந்திக்கடலும்

## மேற்கோள்கள்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
கே. எஸ். சுதாகர்

**கே. எஸ். சுதாகர்** ஆஸ்திரேலியாவின் மெல்பர்ன் நகரில் வசித்து வரும் தமிழ் எழுத்தாளர். கவிதைகள், சிறுகதைகள், கட்டுரைகள், விமர்சனங்கள் எழுதி வருகின்றார். இவரின் முதல் சிறுகதை "இனி ஒரு விதி செய்வோம்" ஈழநாடு வாரமலரில் வெளியானது.

இவர் யாழ்ப்பாண மாவட்டம், தெல்லிப்பழை, வீமன்காமத்தைச் சேர்ந்தவர். தனது ஆரம்பக் கல்வியை வீமன்காமம் ஆங்கில மகாவித்தியாலயத்திலும், உயர் கல்வியை தெல்லிப்பழை யூனியன் கல்லூரியில் பயின்று பேராதனைப் பல்கலைக்கழகத்தில் பொறியியலாளராகப் பட்டம் பெற்றவர்.

நோர்வே தமிழ் சங்கம், ஈழம் தமிழ்ச்சங்கம் (மெல்பர்ன்), மரத்தடி இணையம், இலண்டன் பூபாள இராகங்கள், ஞானம் சஞ்சிகை, தமிழ்நாடு முற்போக்கு எழுத்தாளர் சங்கம், பிரிஸ்பேன் தாய்த்தமிழ்ப் பள்ளி நடத்திய சிறுகதைப் போட்டிகளில் பரிசுகள் பெற்றவர். 
  
செ. சுதா, சுருதி, கதிரொளியான் என்ற புனைபெயர்களிலும் எழுதி வருகிறார். இவரின் சிறுகதைகள் பெரும்பாலும் புலம் பெயர்ந்து வாழும் தமிழ் மக்களின் வாழ்வுக் கோலங்களைச் சித்திரிப்பவை.

சென்றிடுவீர் எட்டுத்திக்கும் என்ற இவரின் சிறுகதைத்தொகுப்பு அக்கினிக்குஞ்சு இணையத்தளத்தில் வெளியிடப்பட்டது. இது இவர் போட்டிகளில் பரிசுபெற்ற 12 சிறுகதைகளை கொண்ட தொகுப்பு. இந்த தொகுப்பிற்கு எழுத்தாளர், விமர்சகர் வெங்கட் சாமிநாதன் அணிந்துரை வழங்கியிருக்கிறார்..

இவர் அவுஸ்திரேலியா தமிழ் இலக்கிய கலைச்சங்கத்தின் ஸ்தாபக உறுப்பினர். தற்போது இந்த அமைப்பின் நிதிச் செயலாளராக உள்ளார்.

## வெளியிட்ட நூற்கள்
* எங்கே போகிறோம் (சிறுகதைத் தொகுப்பு)
* சென்றிடுவீர் எட்டுத்திக்கும் (சிறுகதைத் தொகுப்பு)

## மேற்கோள்கள்

## வெளி இணைப்புகள்
சுருதி - கே. எஸ். சுதாகரின் வலைப்பதிவு

பகுப்பு:ஈழத்து எழுத்தாளர்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:ஆஸ்திரேலியத் தமிழ் எழுத்தாளர்கள்
பகுப்பு:யாழ்ப்பாண மாவட்ட மக்கள்
1754

**1754**  (**[[ரோம எண்ணுருக்கள்|MDCCLIV]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

## நிகழ்வுகள்
* ஜனவரி 3 - அம்பலப்புழாவில் நடைபெற்ற சண்டையில் கொச்சி மற்றும் நாடிழந்த ஏனைய அரசர்களினது கூட்டுப்படைகளை திருவிதாங்கூர் மன்னர் மார்த்தாண்ட வர்மர் முறியடித்தார்.
* ஜூலை - கொலம்பியா பல்கலைக்கழகம் கிங்க்ஸ் கல்லூரி என்ற பெயரில் நிறுவப்பட்டட்து.
* ஜூலை 3 - ஏழாண்டுப் போர்: ஜோர்ஜ் வாஷிங்டனின் படைகள் நெசசிட்டி கோட்டையை பிரெஞ்சுப் படைகளிடம் இழந்தனர்.
* டிசம்பர் 13 - மூன்றாம் ஒஸ்மான் (1754-1757) ஒட்டோமான் பேரரசன் ஆனான்.

### நாட்கள் அறியப்படாதவை
* யாழ்ப்பாணத்தில் தோம்புகள் கடைசித் தடவையாக மறுசீரமைக்கப்பட்டன.
* அமெரிக்க கன்னித் தீவுகள் இத்தீவுகள் டென்மார்க் அரச காலனியாக கொள்ளப்பட்டது.

## பிறப்புகள்
* ஆகஸ்ட் 23 - பதினாறாம் லூயி, பிரெஞ்சு மன்னன் (இ. 1793)

## இறப்புகள்

## 1754 நாற்காட்டி

## மேற்கோள்கள்

பகுப்பு:1750கள்
பகுப்பு:1754
வெண்ணிக் குயத்தியார்

**வெண்ணிக் குயத்தியார்**, சங்க காலத்தில் வாழ்ந்த ஒரு தமிழ்ப் பெண் கவி.   குயவர் குலத்தைச் சேர்ந்த இவரின் ஒரு பாடல் மட்டும் புறநானுற்றில் 66வது பாடலாக அமைகிறது.  இதரப் பாடல்கள் கிடைக்கவில்லை.    

வெண்ணி என்பது ஒருவகைப் பூ. இதனை இக்காலத்தில், 'நந்தியாவட்டை' என்பர். இவ்வூரிலுள்ள கரும்பேசுவரர் கோயிலிலுள்ள தலவிருட்சம் வெண்ணி.

## [[புறநானூறு]] "66" நல்லவனோ அவன்!
* பாடியவர்: வெண்ணிக் குயத்தியார்: வெண்ணிற் குயத்தியார் எனவும் பாடம். 
* பாடப்பட்டோன்: சோழன் கரிகாற் பெருவளத்தான். 
* திணை: வாகை. துறை: அரச வாகை. 
: நளியிரு முந்நீர் நாவாய் ஓட்டி,
: வளிதொழில் ஆண்ட உரவோன் மருக!
: களி இயல் யானைக் கரிகால் வளவ!
: சென்று, அமர்க் கடந்த நின் ஆற்றல் தோன்ற
: வென்றோய், நின்னினும் நல்லன் அன்றே
: கலிகொள் யாணர் வெண்ணிப் பறந்தலை,
: மிகப் புகழ் உலகம் எய்திப்,
: புறப்புண் நாணி, வடக் கிருந்தோனே!

## வெண்ணி
திருவாரூர்  மாவட்ட நீடாமங்கலத்துக்கு மேற்கே உள்ள ஓர் ஊர் வெண்ணி. இது தேவாரப் பாடல் பெற்ற தலம். இக்காலத்தில் கோயில்வெண்ணி என்றும், கோயிலுண்ணி என்றும் வழங்கப்படுகிறது.
### கடல் வாணிகம்

## வெண்ணிப்பறந்தலைப் போர்
### சோழன் கரிகாற் பெருவளத்தான்
### வடக்கிருந்தோன்

## மேற்கோள்கள்

## உசாத்துணைகள்
* புறநானூறு

பகுப்பு:சங்கத் தமிழ்ப் பெண் புலவர்கள்
பொன்முடியார்

**பொன்முடியார்** சங்க காலத்தில் வாழ்ந்த ஒரு தமிழ்ப் பெண்புலவர். மறக்குடியில் பிறந்தவராக குறிப்புகள் கிடைகின்றன.இவர் சேரநாட்டின் ஒரு பகுதியான குட்டநாட்டின் வடக்குப்பக்கத்தில் பொன்முடி நல்லூர் என்னும் ஊரில் பிறந்தவர் ஆவார் .இவரின் பெருமையைப் பாராட்டி அரசர் எவரேனும் பொன்முடி பரிசளித்து இருக்கலாம் என்கிறார் உ.வே.சா .  இவரது பெயரால் புறநானூறு பாடல்கள் உள்ளன. அவை 299, 310, 312 வரிசை எண்களில் உள்ளன. இவரின் பெயரால் பொன்முடி என்ற ஊர் பெயர் உருவாகி, தற்பொழுது அது மருவி பொம்மிடி என மாறி இருக்கலாம்.

## கடப்பாடு
### பாடல்
: ஈன்று புறந்தருதல் என் தலைக்கடனே! 
: சான்றோன் ஆக்குதல் தந்தைக்குக் கடனே! 
: வேல் வடித்துக் கொடுத்தல் கொல்லற்குக் கடனே! 
: நன்னடை நல்கல் வேந்தற்குக் கடனே! 
: ஒளிறு வாள் அருஞ்சமம் முருக்கிக் 
: களிறு எறிந்து பெயர்தல் காளைக்குக் கடனே! (312)
#### செய்தி
* புலவர் பொன்முடியார் ஒரு தாய். அவர் சொல்கிறார்.
* (மகனைப்) பெற்றுப் பேணிப் பாதுகாப்பது எனக்குக் கடமை 
* (அவனைச்) சான்றோனாக்குவது தந்தைக்குக் கடமை
* (அவனுக்கு) நல்ல நடத்தையை அளிப்பது மன்னனுக்குக் கடமை
* (அவனுக்கு) வேல் வடித்துக் கொடுத்தல் கொல்லனுக்குக் கடமை
* ஒளிர்கின்ற வாளால் கடும்போரிலே யானையை வெட்டி மீள்வது (என் மகனாகிய) காளைக்குக் கடமை.

## மகன், களிறு அட்டு ஆனான்
* திணை: தும்பை துறை : நூழிலாட்டு 
### பாடல்
பால்கொண்டு மடுப்பவும் உண்ணான் ஆகலின்,
செறாஅது ஓச்சிய சிறுகோல் அஞ்சியடு,
உயவொடு வருந்தும் மன்னே! இனியே
புகர்நிறங் கொண்ட களிறட்டு ஆனான்,
முன்நாள் வீழ்ந்த உரவோர் மகனே,
உன்னிலன் என்னும், புண்ஒன்று அம்பு_
மான்உளை அன்ன குடுமித்
தோல்மிசைக் கிடந்த புல்அண லோனே. (310)
### செய்தி
இவன் குழந்தைப் பருவத்தில் பால் உண்ண மறுத்தபோது தாய் அடிக்க வந்த சிறு கோலுக்கு அஞ்சி ஓடி ஓடி நொந்துவோனான். இப்போது போர்க்களிற்றையே வெட்டி வீழ்த்திவிட்டு வீரனாகத் திகழ்கிறான். முதல்நாள் போரில் இவன் தந்தை மாண்டான். இன்று அம்பு ஒன்று இவன் தலையில் பாய, முன்னே சென்ற தோல்படைமீது இளந்தாடி வீரனாக இருமாந்து கிடக்கிறான்.
* தோல் = முன்னே செல்லும் படை
* அணல் = இளந்தாடி
* தோல் = தோலால் செய்யப்பட்ட மார்புக் கவசம், கேடையம், கேடயம், கேடகம் 

## குதிரை மறம்
:இவன் சிற்றரசன். இவனது சிற்றூருக்கு மதில்கூட இல்லை. வேலிப்பருத்திக்கொடி படர்ந்திருக்கும் முள்வேலிதான் அவன் மதில். இவனது குதிரைக்குக் கொள் உணவு இல்லை. உளுந்தின் கோதுதான் அதற்குத் தீனி. 

:இவனது பகையரசனின் குதிரைக்கு நெய்கலந்த உணவு வழங்கப்பட்டது. என்றாலும் அதனை தாற்றுக்கோலால் குத்தித்தான் ஓட்டினர். என்றாலும் அது ஓடவில்லை.

### கலம் தொடா மகளிர்
:மகளிர் பூத்திருக்கும் நாட்களில் சமையல் பாத்திரங்களைத் தொடமாட்டார்கள். அத்துடன் முருகனை வழிபடும்போது கோயிலுக்கு வெளியே நின்றுதான் வழிபடுவர். 

:கோயிலுக்கு வெளியே நிற்கும் இந்தக் கலந்தொடா மகளிரைப் போல பகைமன்னனின் யானைகள் போர்க்களத்துக்கு வெளியிலேயே நின்றுவிட்டனவாம். - புறநானூறு 299

## மேற்கோள்கள்

## உசாத்துணைகள்
* புறநானூறு

பகுப்பு:சங்கத் தமிழ்ப் பெண் புலவர்கள்
செந்தலைக் கொக்கு

**செம்முடிக் கொக்கு** என்பது கொக்குகள் அனைத்தினும் மிகப்பெரிய கொக்கு. இது சப்பான் கொக்கு, மஞ்சூரியக் கொக்கு என்ற பெயர்களாலும் வழங்கப்படுகிறது. கொக்கினங்களில் இதுவே இரண்டாவது அரிதான கொக்கு. நன்கு வளர்ந்த நிலையில் இதன் உடல் வெண்ணிறமாகவும் இதன் தலையில் உள்ள தோல் சிவப்பு நிறத்தில் காணப்படும். இப்பறவை கோபமான நிலையிலோ அல்லது உணர்ச்சிவயப்பட்ட நிலையிலோ இருக்கையில் இச்சிவப்பு நிறமானது மேலும் சிவந்து காணப்படும்.

இந்த இனம் அளவில் பெரிய கொக்கினங்களுள் ஒன்று. சராசரியாக 158 செ.மீ உயரமும் 7.7 முதல் 10 கிலோ எடையும் இருக்கும்.

## மாந்தப் பண்பாட்டில் செந்தலைக் கொக்கு
### சீனத்தில்
சீனப் பண்பாட்டில் இக்கொக்கு நீண்ட வாழ்நாளுக்கும் இறவாத் தன்மைக்கும் குறியீடாக உள்ளது. இலக்கியங்களில் இறவாத் தன்மை பெற்றோர் கொக்கின் மீதமர்ந்து வருவதாக கூறப்படுகிறது.

### சப்பான்
சப்பானியப் பண்பாட்டில் இக்கொக்கு 1000 ஆண்டுகள் வாழ்வதாகக் கருதப்படுகின்றது.

### கொரியா
கொரியப் பண்பாட்டில் இக்கொக்கு நீண்ட ஆயுளுக்கும் தூய்மைக்கும் அமைதிக்கும் குறியீடாக உள்ளது. கொரிய நாணயமொன்றின் ஒரு புறம் இக்கொக்கு பொறிக்கப்பட்டுள்ளது.

## மேற்கோள்கள்

பகுப்பு:கொக்குகள்
கல்விளான் (முல்லைத்தீவு)

**கல்விளான்** (*Kalvilan*) என்பது இலங்கையின் வடக்கே முல்லைத்தீவு மாவட்டத்தின் மேற்குப் பகுதியில், துணுக்காய் நகருக்குத் தென்மேற்கே அமைந்துள்ள உள்ள ஒரு சிறிய கிராமம். இவ்வூர் தற்போது இலங்கை இராணுவத்தினரின் கட்டுப்பாட்டில் உள்ளது. இது விவசாயக்கிராமம் இங்கு பாடசாலை பொதுநோக்கு மண்டபம் ஆரம்ப சுகாதார நிலையம் இந்து ஆலயம் கிறிஸ்தவ தேவாலயம் முன்பள்ளி என்பன இங்குள்ள மக்களின் அயராத முயற்சியினால் அந்நிறுவனங்கள் திறம்பட இயங்குகின்றன.

## மேற்கோள்கள்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
மூவலூர் இராமாமிர்தம்

right|thumb|200px|மூவலூர் இராமாமிர்தம்

**மூவலூர் ராமாமிர்தம்** (1883 – 1962)  தமிழகத்தைச் சேர்ந்த ஓர் பெண் சமூக சீர்திருத்தவாதி, எழுத்தாளர், முன்னாள் தேவதாசி ஒழிப்பு இயக்கம் மற்றும் திராவிட இயக்கத்தைச் சேர்ந்த அரசியல் செயற்பாட்டாளர்.

இவர் திருவாரூர் மாவட்டம் கீரனூர் என்ற இடத்திற்கு அருகில் உள்ள "பாலூர்" என்ற கிராமத்தில் பிறந்தார். இவர் வளர்ந்தது மூவலூர் கிராமம் இதனால் இவர் மூவலூர் இராமாமிர்தம் என்று அழைக்கப்படுகிறார்.

இவர் சென்னை மாகாணத்தில் தேவதாசி முறையை ஒழிக்கப் பாடுபட்டவர். 1936 இல் வெளியான இவரது சுயசரிதப் புதினமான *தாசிகளின் மோசவலை அல்லது மதி பெற்ற மைனர்*, தாசிகளின் அவலநிலையை வெளிச்சத்துக்குக் கொண்டுவந்தது. 
முதலில் இந்திய தேசிய காங்கிரசின் ஆதரவாளராக இருந்த இவர் 1925 இல் பெரியார் (ஈ. வெ. ராமசாமி) காங்கிரசிலிருந்து விலகியபோது பெரியாரின் சுயமரியாதை இயக்கத்தில் சேர்ந்தார்.

இவர் 1925 ஆம் ஆண்டு மயிலாடுதுறையில் இசை வேளாளர் மாநாட்டை நடத்தினார். அதில் திரு.வி.க , பெரியார், எஸ் . இராமநாதன் , மயூரமணி சின்னையா பிள்ளை போன்றோர் பங்கேற்று தேவதாசி முறைக்கு எதிராக முழங்கினார்.

1930 இல் சென்னை மாகாணத்தில் தேவதாசிமுறை ஒழிப்பை சட்டமாகக் கொண்டுவர டாக்டர். முத்துலட்சுமி ரெட்டி முயன்றபோது அவருக்குத் துணை நின்றார். ஆனால் அச்சமயம் அந்த முயற்சி வெற்றிபெறவில்லை. 1937 முதல் 1940 வரை நடந்த இந்தி எதிர்ப்புப் போராட்டங்களில் கலந்து கொண்டார். நவம்பர் 1938 இல் அதற்காக ஆறு வாரங்கள் சிறையிலடைக்கப்பட்டார்.  அவரது புதினம் மக்களிடையே ஏற்படுத்திய விழிப்புணர்வும் தேவதாசி முறையை ஒழிக்க அவர் மேற்கொண்ட தொடர் பிரச்சாரங்களும் சென்னை தேவதாசி முறை ஒழிப்புச் சட்டம் நிறைவேற வழிவகுத்தன. அச்சட்டம் 1947லிருந்து தேவதாசி முறையை ஒழித்தது.

1949 இல் பெரியார் மணியம்மை திருமணம் காரணமாக ஏற்பட்ட கருத்து வேறுபாடு காரணமாக அண்ணாத்துரை திராவிடர் கழகத்தை விட்டு விலகும் போது அவருடன் இராமாமிர்தம் அம்மையாரும் திராவிடர் கழகத்தை  விட்டுவிலகினார். அதன்பிறகு  சி. என். அண்ணாத்துரை ஆரம்பித்த திராவிட முன்னேற்றக் கழகத்தின் ஆதரவாளரானார். 27.06.1962 இல் அவர் காலமாகும்வரை தி.மு. க ஆதரவாளராகவே இருந்தார். 1989-ஆம் ஆண்டு கலைஞர் திரு.மு.கருணாநிதி தலைமையிலான தமிழக அரசு 8-ஆம் வகுப்பு வரை படித்த இளம் பெண்களின் திருமண நிதி தொகை ரூபாய் 5000-த்தை 15000 பெண்களுக்கு வழங்க முடிவு செய்தது அதற்கு அம்மையாரின் நினைவாக *[[மூவலூர் இராமாமிர்தம் அம்மையார் நினைவு திருமண உதவித்திட்டம்]]* என்று பெயரிடப்பட்டது.

## மேற்கோள்கள்

## வெளி இணைப்புகள்
*சமூக சீர்திருத்தத்தில் தமிழகப் பெண்கள் - மூவலூர் இராமாமிர்தம் - காணொளி 

பகுப்பு:1883 பிறப்புகள்
பகுப்பு:1962 இறப்புகள்
பகுப்பு:மயிலாடுதுறை மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:தமிழ்ப் பெண் சமூகப் போராளிகள்
பகுப்பு:திராவிட இயக்கம்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:தமிழகப் பெண் எழுத்தாளர்கள்
பகுப்பு:இந்தியாவில் பெண்ணியம்
பகுப்பு:ஊர்ப் பெயரால் அறியப்படும் மக்கள்
வீணை தனம்மாள்

**வீணை தனம்மாள்** (*Veenai Dhanammal*) என அறியப்பட்ட **தனம்மாள்** (1868- 15 அக்டோபர் 1938); ஒரு சிறந்த வீணைக் கலைஞராவார். இவர் பாட்டிலும் நடனத்திலும் சிறந்து விளங்கியவர். இவர் சரஸ்வதி வீணைக் கலைஞராகவும் இருந்தார். இவரது பெயரில் உள்ள "வீணை" என்ற முன்னொட்டு அந்த கருவியில் இவரது விதிவிலக்கான தேர்ச்சியின் குறிகாட்டியாகும்.

## ஆரம்பகால வாழ்க்கை மற்றும் பின்னணி
சென்னையின் ஜார்ஜ் டவுன் பகுதியில் தொழில்முறை இசைக்கலைஞர்கள் மற்றும் நடனக் கலைஞர்களின் குடும்பத்தில் தனம்மாள் பிறந்தார். இவரது பாட்டி காமாட்சி ஒரு புகழ்பெற்ற நடனக் கலைஞர் ஆவார். இவரின் தாயார் கர்நாடக இசையில் மும்மூர்த்திகளான சியாமா சாஸ்திரிகளின் மகன் சுப்பராய சாத்திரியிடம் பயிற்சி பெற்ற ஒரு பாடகர் ஆவார்.

தனது குடும்ப உறுப்பினர்களின் பயிற்சிக்கு கூடுதலாக, தனம்மாள் வாலாசாபேட்டை பாலகிருஷ்ண தாஸ் (சேத்ரையாவின் பதங்களின் களஞ்சியமாக இருந்த பார்வையற்ற இசைக்கலைஞர்) மற்றும் சாத்தனூர் பஞ்சநாத ஐயர் ஆகியோரிடமிருந்தும் கற்றுக்கொண்டார்.

## இசைப் பயிற்சி
முதலில் அம்மாவிடமும், தனது பாட்டியிடமும் வீணையைக் கற்ற இவர், பின்னர் அழகச்சிங்கரையாதன், தம்பியப்ப பிள்ளை தீட்சிதர், முத்தையால்பேட்டை தியாகய்யர் ஆகியோரிடமும் இசை கற்றார். வீணை தனம்மாளின் மகள் டி. ஜெயம்மாள் ஒரு கருநாடக இசைப் பாடகி ஆவார்.

இந்துஸ்தானி இசையில் கிரானா கரானாவின் (பாடும் பாணி) நிறுவனரான அப்துல் கரீம் கான் இவரிடமிருந்து கருநாடக பாடல்களைக் கற்றுக் கொண்டு அவற்றை மேடையில் வெளிபடுத்தினார்.

## மாணாக்கர்கள்
* டி. பிருந்தா
* டி. முக்தா
* காஞ்சிபுரம் நாயினாப் பிள்ளை (கருநாடக இசைப் பாடகர்)

## கௌரவம்
இவரது நினைவாக இந்திய அஞ்சல் துறை ஒரு அஞ்சல் தலையை 03-டிசம்பர் 2010 அன்று வெளியிட்டது.
## மேற்கோள்கள்

## நூல்பட்டியல்
*SubbaRao, T. V. Studies in Indian Music, Asia Publishing House, London, 1962.
*Ayyangar, R. R. History of South Indian (Carnatic) Music, Published by the author, Madras, 1972.
*Pesch, Ludwig. *The Illustrated Guide to South Indian Classical Music,* New Delhi: Oxford University Press, 1999.

பகுப்பு:தமிழ்ப் பெண் இசைக் கலைஞர்கள்
பகுப்பு:கருநாடக இசை வீணைக் கலைஞர்கள்
பகுப்பு:1868 பிறப்புகள்
பகுப்பு:1938 இறப்புகள்
பகுப்பு:1867 பிறப்புகள்
பகுப்பு:தமிழ்நாட்டுப் பெண் இசைக்கலைஞர்கள்
சந்தியா

**சந்தியா** (*Sandhya*) என்ற தலைப்பில் உள்ள கட்டுரைகள்:

* சந்தியா, நடிகை (ஜெ, ஜெயலலிதாவின் தாயார்)
* சந்தியா (நடிகை), 1988 இல் பிறந்த நடிகை
* சந்தியா அகர்வால், இந்தியத் துடுப்பாட்டக்காரர்
* சந்தியா மசும்தார், இந்தியத் துடுப்பாட்டக்காரர்
*சந்தியா, சூரிய தேவரின் மனைவி

## வேறு பயன்பாடு
*சந்தியாவந்தனம், இந்து சமய வழிபாடு
*சந்தியா தாண்டவம், சிவ தாண்டவம்
*சந்தியா ராகம், 1989 திரைப்படம்
*சந்தியா (சிலம்பாட்டம்)
தமிழ்ச் சமூகத்தில் பெண் உரிமை

இக் கட்டுரை **தமிழ்ச் சமூகத்தில் பெண் உரிமை** எவ்வாறு பேணப்படுகிறது என்பது பற்றியதாகும்.  தமிழ்ச் சமூகத்தில் பெண்களின் உரிமை கால அடிப்படையிலும், உள் பிரிவுகள் அடிப்படையிலும் பெரிதும் வேறுபடுகிறது.

பண்டைத் தமிழகத்தில் தமிழகத்தில் பெண் உரிமைகள் ஓரளவு பேணப்பட்டது என்றும், இடைகாலத்தில் அது பறிக்கப்பட்டு, தற்காலத்தில் மீண்டும் உறுதிசெய்யப்படுவதென்பது ஒரு பார்வை.  இதை மறுத்து தமிழ்ச் சமூகத்தில் பெண்கள் தொடர்ந்து ஆண் ஆதிக்கதுக்கு உட்பட்டே இருந்தனர் என்றும் தற்காலத்திலேயே பெண் உரிமைகளில் பெரும் மாற்றம் நிகழுகின்றது என்பதும் இன்னோர் பார்வை.

## பண்டைத் தமிழ் சமூகத்தில் பெண் உரிமை
சங்க இலக்கியங்களில் குறிப்பிடத்தக்க ஆக்கங்கள் பெண் புலவர்காள் செய்யப்பட்டவை.  மொத்த புலவர்களுடன் ஒப்புடுகையில் பெண்களின் பங்கு மிகச் சிறிதே.  எனினும் இது ஒரு பெண்கள் அக்கால சமூகத்தில் கல்வி, கலைகள் ஆகியவற்றில் மேன்மை பெறமுடியும் என்பதைக் காட்டுகிறது.

தமிழ்ச் சமூகத்தில் உள்ள பெண் தெய்வ வழிபாடும், பெண்கள் இழிவு நிலையில் வைத்திருக்கப்படவில்லை என்பதற்கு சான்றாக கொள்ளப்படுகிறது.  பெரும்பான்மைச் சமயங்கள் அனைத்து அதிகாரங்களையும் கொண்டை இறையை ஆணாக மட்டும் சித்தரிக்கையில், பெண் தெய்வ வழிபாடு ஒரு வேறுபட்ட சிந்தனையை சுட்டி நிக்கிறது.

இவற்றை விடுத்து பண்டைத் தமிழ்ச் சமூகத்தில் பெண் உரிமைகள் அவ்வளவு மேசமாக இருக்கவில்லை என்பதற்கு குறிஞ்சி, நெய்தல், முல்லை, பாலை திணைகளைச் சாந்த பெண்கள் பொருள் ஈட்டுவதில் முக்கிய பங்களித்தமை சுட்டப்படுகிறது.  இந்த "நிலப்பகுதிகளில் வாழ்ந்த மக்களிடம் ஆண் பெண் வாழ்வு சமத்துவமாகத்தான் இருந்ததென்று தெரிகின்றது.  குறவர்கள் வேட்டையாடப் போவதுபோலக் குறத்திகள் குறிசொல்லுவதற்கும், மலைபடு திரவியங்களை விற்பதற்கு புறப்பட்டு விடுவார்கள்.  மீனவர்கள் மீன் பிடிக்கச் செல்லுவார்கள்.  மீனவப் பெண்கள் மீன்களைக் கொண்டு போய் விற்பனை செய்து வேறு பண்டங்களை வாங்கி வருவார்கள்.  முல்லைநில ஆயார்கள் மாடு ஆடுகளைப் பாதுகாப்பார்கள்; ஆய்ச்சியர்கள் தயிர், பால், வெண்ணெய் நிலங்களுக்குக் கொண்டுபோய் விற்பனை செய்து வருவார்கள்."."

உயர் சாதிகளிடம் பெண்ணைக் கூடிய கட்டுப்பாட்டுகுள் வைத்தினர்.  "பெண்கள் ஆண்களுக்கு அடங்கி நடப்பதே நீதி - கற்பு - இல்லற தர்மம் ஏன்று கருதப்பட்டது."

### தொல்காப்பியத்தில் பெண் அடிமைத்தனம்
:: அச்சமும் நாணும் மடனும் முந்துறுத்தல்
:: நிச்சமும் பெண்பாற்கு உரிய என்ப

"பயமும் நாணமும் அறியாமையும் முற்பட்டு நிற்றல் எப்பொழுதும் பெண்களுக்கு உரிய குணம்".

:: முந்நீர் வழக்கம் மகடூஉவோடு இல்லை

:: எண்ணரும் பாசைறைப் பெண்ணொடு புணரார்

### திருக்குறளில் பெண் அடிமைத்தனம்
பொத்மறையாக கருதப்படும் திருக்குறளிலும் திருவள்ளுவர் "பெண்கள் இல்லறத்தை நன்றாக நடத்துவதற்குத்தான் உரியவர்கள்; பொது வாழ்க்கையில் பங்குகொள்ள உரியவர்கள் அல்லர் என்றுதான் கருதுகிறார்."

:: இல்லாள்கண் தாழ்ந்து இயல்பின்மை எஞ்ஞான்றும் 
:: நல்லாருள் நாணுத் தரும்

:: இல்லாளை அஞ்சுவான் அஞ்சும், மற்ற எஞ்ஞான்றும் 
:: நல்ல்லார்க்கு நல்ல செயல்

:: நட்டார் குறைமுடியார், நன்றுஆற்றார் நல்நுதலாள்
:: பெட்டாங்கு ஒழுகு பவர்

## மேற்கோள்கள்


பகுப்பு:தமிழ் மகளிரியல்
பகுப்பு:தமிழ்ச் சமூகத்தில் மனித உரிமைகள்
ஜோன் அட்டா மில்ஸ்

**ஜோன் எவன்ஸ் அட்டா மில்ஸ்** (*John Evans Atta Mills*, பிறப்பு: ஜூலை 21, 1944) என்பவர் கானாவின் ஜனாதிபதி ஆவார். 2008 ஆம் ஆண்டில் இடம்பெற்ற அதிபர் தேர்தலில் போட்டியிட்டு மிகக் குறைந்த் பெரும்பான்மை (50.23%) வாக்குகளினால் வெற்றி பெற்றார். இவர் 1997 முதல் 2001 ஆம் ஆண்டு வரை துணைத் தலைவராக இருந்தவர். பின்னர் 2000, 2004 ஆம் ஆண்டுகளில் இடம்பெற்ற தேர்தல்களில் போட்டியிட்டுத் தோல்வியடைந்தவர்.

மில்ஸ் கானா பல்கலைக்கழகத்தில் பட்டப் படிப்பை மேற்கொண்டு 1967 ஆம் ஆண்டில் சட்டத்துறையில் பட்டம் பெற்றார். லண்டனில் பட்டப்பின் படிப்பை முடித்த பின்னர் கானா பல்கலைக்ககழகத்தில் பேராசிரியராகப் பணியாற்றினார்.

## மேற்கோள்கள்

## வெளி இணைப்புகள்
* அதிகாரபூர்வ இணையத்தளம் 

பகுப்பு:கானா அரசியல்வாதிகள்
பகுப்பு:1944 பிறப்புகள்
பகுப்பு:2012 இறப்புகள்
மாட்டுப் பொங்கல்

**மாட்டுப் பொங்கல்** என்பது தைப்பொங்கல் நாளின் மறுநாள் தமிழர்களால் கொண்டாடப்படும் ஒரு பண்டிகை ஆகும். இது **பட்டிப் பொங்கல்** அல்லது கன்றுப் பொங்கல் எனவும் அழைக்கப்படுகிறது. மக்களின் வாழ்வில் ஒன்றிய காளைகளுக்கு நன்றி தெரிவிப்பதற்காகவும் கொண்டாடப்படுகிறது

அன்று மாடுகள் கட்டும் தொழுவத்தினைச் சுத்தம் செய்து கொள்வார்கள். கால்நடைகளைக் குளிப்பாட்டி சுத்தம் செய்வார்கள். மாடுகளின் கொம்புகள் சீவப்பட்டு பளபளக்கும் வகையில் வண்ணம் பூசி, கூரான கொம்பில் குஞ்சம் அல்லது சலங்கை கட்டிவிடுவார்கள். கழுத்திற்குத் தோலிலான வார் பட்டையில்  சலங்கை கட்டி அழகுபடுத்துவார்கள். திருநீறு பூசி குங்குமப் பொட்டிட்டும் புதிய மூக்கணாங் கயிறு, தாம்புக் கயிறு அணிவித்தும் தயார் செய்வார்கள்.

உழவுக்கருவிகளைச் சுத்தம் செய்து சந்தனம், குங்குமம் வைப்பார்கள். விவசாயத்தில் பயன்படுத்தப்படும் அனைத்துக் கருவிகளையும் இதேபோல செய்வார்கள். தாம்பாளத் தட்டுகளில் தோட்டம், காடுகளில் விளைந்த பயிர், பச்சைகளை வைத்தும் தேங்காய், பூ, பழம், நாட்டுச் சர்க்கரை என எல்லாம் பூஜைக்காக எடுத்து வைப்பார்கள். தொழுவத்திலேயே பொங்கல் பொங்கி கற்பூர தீபாராதனை காட்டப்படும். இதன் பின் பசு, காளை, எருமை என அனைத்துக் கால்நடைகளுக்கும் பொங்கல், பழம் கொடுப்பார்கள்.

தமிழ்நாட்டின் தென் மாவட்டங்களில் சல்லி காசுகளை அணிந்த ஏறுகளைத் தழுவும் ஜல்லிக்கட்டு விளையாட்டு இந்நாளில் நடைபெறும்.

## மேற்கோள்கள்

பகுப்பு:தமிழ்ப் பொங்கல்
பகுப்பு:இந்து சமய விழாக்கள்
பகுப்பு:சனவரி சிறப்பு நாட்கள்
பகுப்பு:இந்தியாவின் அறுவடை விழாக்கள்
மாக்ஸ் போர்ன்

**மாக்ஸ் போர்ன்** (*Max Born*, டிசம்பர் 11, 1882 – ஜனவரி 5, 1970) என்பவர் ஜெர்மனியில் பிறந்த பிரித்தானிய இயற்பியலாளரும், கணிதவியலாளரும் ஆவார். குவாண்டம் பொறிமுறைக் கொள்கையை விரிவாக்கியதில் இவருக்கு முக்கிய பங்குண்டு. அத்துடன் திடநிலை இயற்பியல், மற்றும் ஒளியியல் போன்றவற்றிலும் இவர் பெரும் பங்காற்றியுள்ளார். 1920களிலும், 30களிலும் பல இயற்பியலாளர்களை உருவாக்கியுள்ளார். 1954 ஆம் ஆண்டில் இவருக்கு இயற்பியலுக்கான நோபல் பரிசு கிடைத்தது.

## மரபுரிமைப் பேறுகள்
* மாக்ஸ் போர்னின் 125வது பிறந்த நாளை முன்னிட்டு, கூகுள் நிறுவனம் தனது முகப்புப் பக்கத்தில், 11 டிசம்பர் 2017 அன்று டூடில் படம் வெளியிட்டு பெருமை செய்தது.

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

## வெளி இணைப்புகள்
* American Institute of Physics History Search: Max Born 
* Encyclopaedia Britannica, Max Born - full article

பகுப்பு:பிரித்தானிய இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:1882 பிறப்புகள்
பகுப்பு:1970 இறப்புகள்
பகுப்பு:செருமானிய இயற்பியலாளர்கள்
பகுப்பு:நோபல் பரிசு பெற்ற செருமானியர்கள்
சாகோஸ் தீவுக்கூட்டம்

thumb|right|The Chagos Archipelago.<br /> (Atolls with areas of dry land are named in green)

**சாகோஸ் தீவுக்கூட்டம்** (*Chagos Archipelago*) என்பது இந்தியப் பெருங்கடலின் நடுவில் அமைந்துள்ள தீவுக்கூட்டம் ஆகும். இவை முன்னர் **எண்ணெய்த் தீவுகள்** (*Oil Islands*) என அழைக்கப்பட்டன. இவை தமிழில் **பேகான தீவுகள்** என்றும் திவெயி மொழியில் **ஃபேகண்தீபு** எனவும் அழைக்கப்படுகின்றன. இவற்றில் கிட்டத்தட்ட 60 சிறு வெப்பவலயத் தீவுகளைக் கொண்ட ஏழு பவளத்தீவுக் கூட்டங்கள் (*atolls*) உள்ளன.

பேகான தீவுகள் மாலைதீவுகளில் இருந்து தெற்கே 500 கி.மீ. (300 மைல்கள்) தூரத்திலும், இந்தியாவில் இருந்து தென்மேற்கே 1600 கி.மீ. (1000 மைல்) தூரத்திலும், தான்சானியாவுக்கும், சாவாவிற்கும் இடைநடுவீல் அமைந்துள்ளன.

இப்பகுதி அதிகாரபூர்வமாக பிரித்தானிய இந்தியப் பெருங்கடல் மண்டலத்தைச் சேர்ந்ததாகும். கிட்டத்தட்ட ஒன்றரை நூற்றாண்டுகளுக்கும் மேலாக இங்கு சாகோசிய மக்கள் வாழ்ந்து வந்தனர். பின்னர் பிரித்தானியரும் அமெரிக்கரும் 1960களில் இவர்களை விரட்டிவிட்டு இங்குள்ள மிகப் பெரிய தீவான டியேகோ கார்சியாவில் அமெரிக்க இராணுவத் தளம் ஒன்றை அமைத்தனர்.

## புவியியல்
இத்தீவுகளின் மொத்த நிலப்பரப்பு 63.17 கி.மீ.² ஆகும். டியேகோ கார்சியா தீவின் பரப்பு 27.20 கி.மீ.². இவற்றின் மொத்தப் பரப்பளவு (வளைகுடாக்கள் உள்ளிட்டவை) 15,000 கி.மீ.² ஆகும்.

இங்குள்ள ஏழு பெரிய தீவுகள்:
* டியேகோ கார்சியா (*Diego Garcia*)
* எக்மொண்ட் தீவுகள் (*Egmont Islands*)
* பெரோஸ் கரை (*Peros Banhos*)
* சாலொமன் தீவுகள், (*Salomon Islands*)
* பெரும் சாகோஸ் கரை (*Great Chagos Bank*)
* பிளென்ஹைம் பாறை (*Blenheim Reef*)
* பேச்சாளர் கரை (*Speakers Bank*)

## வெளி இணைப்புகள்
* The Chagos Conservation Trust. The Trust is a non political organisation whose aims are to promote conservation, scientific and historical research, and to advance education concerning the archipelago.
* Let Them Return - The Chagos People's Homeland Campaign 

பகுப்பு:சாகோஸ் தீவுக்கூட்டம்
பகுப்பு:பவளத்தீவுகள்
பகுப்பு:இந்தியப் பெருங்கடலின் தீவுகள்
ஸ்ரீ நாராயணகுரு பண்பாட்டுப் பேரவை

**ஸ்ரீ நாராயணகுரு பண்பாட்டுப் பேரவை** என்பது தமிழ்நாட்டில் மதுரை மாநகரில் இயங்கும் ஓர் அமைப்பாகும். இது கேரளாவில் சாதீயக் கொடுமைகளுக்கு முற்றுப்புள்ளி வைத்து அனைத்து சாதி மக்களும் ஒன்றாகப் பாவிக்கப்பட வேண்டும் என்றும், "ஒன்றே குலம் ஒருவனே தேவன்" எனும் கொள்கையை வலியுறுத்தி ஒரு சமுதாயப் புரட்சியை ஏற்படுத்திய ஸ்ரீ நாராயணகுருவின் கோட்பாடுகளை உலகம் முழுவதும் பரப்ப ஏற்படுத்தப்பட்ட ஓர் அமைப்பாகும். உலகில் இவரது பெயரால் பல்வேறு அமைப்புகள் துவங்கப்பட்டு செயல்பட்டுக் கொண்டிருக்கின்றன.

## நோக்கம்
ஸ்ரீ நாராயண குரு உலகத்தின் தத்துவ ஞானிகளுள் ஒருவராகப் போற்றப்படுகிறார். ஸ்ரீ நாராயண குருவின் தத்துவங்கள் உலகில் அமைதியையும், அனைவரும் சமம் என்பதையும் வலியுறுத்துவதாக இருக்கிறது. இவரது வாழ்க்கை நம் வாழ்வில் வரும் இடர்களை எப்படி எதிர்கொள்வது என்பதை விளக்கும் பாடங்களாக இருக்கிறது. இந்த வழியில் ஸ்ரீ நாராயண குரு பண்பாட்டு பேரவை (SNPP) முதலில் தமிழனாகவும் அதே சமயம் அடுத்ததாக இந்தியனாக இருப்பதையும் வலியுறுத்துகிறது. மேலும், தமிழனாக தனிப்பட்ட நிலையைத் தவிர்க்கவும் விரும்புகிறது. தாழ்ந்த நிலையில் மற்றும் பிற்படுத்தப்பட்ட நிலையில் இருப்பவர்களது பொருளாதார முன்னேற்றத்திற்காக முழுமையாகப் பாடுபடுவது என்றும் விரும்புகிறது. ஸ்ரீ நாராயண குரு வழியைப் பின் பற்றி வரும் அனைத்து அமைப்புகளுடனும் இணைந்து செயல்பட விரும்புகிறது.

## நிர்வாகிகள்
ஸ்ரீ நாராயணகுரு பண்பாட்டுப் பேரவை அக்டோபர் 21, 2007 இல் ஒரு சங்கமாக தமிழ்நாடு சங்கங்கள் பதிவுச் சட்டத்தின்படி பதிவு செய்யப்பட்டது. மாநிலம் முழுவதுமுள்ள 30 மாநிலப் பொதுக்குழு உறுப்பினர்கள் நிர்வாகக் குழுவுடன் இணைந்து செயலாற்றி வருகின்றனர்.

பகுப்பு:தமிழ்நாட்டு அமைப்புகள்
நிலா முற்றம்

**நிலா மன்றம்**http://www.thamilworld.com/forum ஒரு தமிழ் இணைய மன்றம்.  பல படைப்பாளிகளின் எழுத்து,எண்ணங்களை ஊக்குவிக்கும் கூடற்தளமாக இணையத்தில் 2000ம் ஆண்டு முதல் சேவையாற்றி வரும் ஒரு இணையம். 

நிலா வெளிச்சத்தில் ஒன்றுகூடும் இடங்களை நிலா முற்றம் என்று கூறுவர்.  இதே போன்று இணையத்தில் படைப்பாளிகளும்,வாசகர்களும் ஒன்று கூடும் இடமாக நிலா முற்றம் விழங்கி வருகிறது.  இணையத்தில் பல திறமையான எழுத்தாளர்களை உருவாக்கி வரும் நிலா முற்றத்தில் பல அரிய தமிழ் ஆக்கங்ளை காணலாம்.

முற்று முழுதாக நிலா முற்ற உறுப்பினர்களினால் சுயமாக உருவாக்கப்பட்ட பல அறிவியல் தகவல்கள் அடங்கிய கட்டுரைகள் தமிழ் விக்கியில் பரவலாகக் காணப்படுகின்றன.  

கவிதைகள்,கட்டுரைகள்,சிறு கதைகள்,தொடர் கதைகள் முதல் அகராதி வரை நிலா முற்றத்தின் பயன்பாடுகள் விரிந்து கொண்டே செல்கின்றன.

## நிலா முற்றம் - ஆரம்பம்
இணைய வானொலி ஊடகங்களில் பழமை வாய்ந்த நிலா வானொலி  நேயர்களின் திறமைகளுக்கும் இடம் கொடுத்து,அவை இணைய வாசகர்களையும் சென்றடையச் செய்தல் எனும் ஒரே நோக்கத்துடன் நிலா வானொலியில் உருவாக்கப்பட்ட பதிவுகள் பகுதியே நிலா முற்றமாகும்.

## நிலா முற்றம் - பிரிவுகளிற் சில
'''அறிவியல் பூங்கா''' : தமிழில் உருவாக்கப்பட்ட பல் வேறு அறிவியற் தகவல்கள்,கட்டுரைகள் அடங்கிய பகுதி.

விக்கி மேற்கோள்களிற் சில : எரிமலை,ஆபிரகாம் லிங்கன்

'''கவிதைகள்'''  : புதுக் கவிதைகள்,ஹைகூ,மரபுக் கவிதைகள் முதல் பல்வேறு வடிவான கவிதைகள்.

'''கதைகள்''' : சிறுகதைகள், தொடர் கதைகள்.

'''சிறுவர் முற்றம்''' : சிறுவர்களுக்கான கதைகள்,கவிதைகள்,சிறுவர் கல்வி போன்ற பயனுள்ள பகுதிகள்.

'''அகராதி'''  : இலகு முறையில் தமிழ் சொற்கள் அதற்கான விளக்கங்களை உள்ளடக்கிய அகராதி.

## நிலா முற்றம் - செயற்பாடு
கலைஞர்கள்,படைப்பாளிகள் ஊக்குவிக்கப்படல் வேண்டும் என்பதே நிலா முற்றத்தின் முழுமையான செயற்பாட்டுத் திட்டமாகும்.அரசியல் தவிர்க்கப்பட்ட படைப்பாளிகளின் ஒன்று கூடற் தளமாக இயங்கும் நிலா முற்றம்,மிகவும் கட்டுக் கோப்பான நிர்வாக நிலைப்பாட்டில் இயங்கும் ஒரு தளமாகும்.

## நிலா முற்றம் - பொழுது போக்கு
இணைய உலகில் பொழுது போக்குக்காக இணைந்து கொள்ளும் பார்வையாளர்களையும் திருப்திப் படுத்தும் நிலா உலகில் பல்வேறு உப பிரிவுகளும் காணப்படுகின்றன.

## வெளி இணைப்புகள்
* நிலா முற்றத்தைப் பார்வையிட நிலா முற்றம்

பகுப்பு:இலக்கியம் பற்றிய தமிழ் வலைத்தளங்கள்
கணினி-மாந்த இடைத்தொடர்பு

**கணினி-மாந்த இடைத்தொடர்பு** என்பது மனிதர்களுக்கும் கணனிகளுக்கும் இடையிலான இடைத்தொடர்புகளை கற்கும் ஒரு படிப்பாகும். இது கணணி விஞ்ஞானம், நடத்தை விஞ்ஞானம், வடிவமைப்பு மற்றும் மற்றைய படிப்புகளையும் சேர்த்த படிப்பு ஆகும்.

பாவனையாளர்களினதும் கணணிகளினதும் இடைத்தொடர்பானது கணனியின் முகப்பு தோற்றத்தில்  தங்கியுள்ளது. இது கணனியின் மென்பொருள், வன்பொருள் இல் தங்கியுள்ளது.

கணணி இயந்திர திணைக்களத்தால (Association for Computing Machinery) கூறப்பட்ட வரைவிலக்கணம் பின்வருமாறு, "பல்வேறு பின்னணிகளிலுள்ள மக்களும் இக்கல்வியின் வெற்றிக்கு பங்களிப்பு செய்யலாம். இருப்பினும் வித்தியாசமான மனிதர்களின் திறமைகளால் கணினி-மாந்த இடைத்தொடர்பு என்பது சவாலான விடயமாக கருதப்படுகிறது".

1975-ஆம் ஆண்டில் கார்லுசிலே என்பவரால் பயன்படுத்தபட்டதே பதிவுசெய்யப்பட்ட முதல் பயன்பாடாகும்.

## மேற்கோள்கள்


## இவற்றையும் பார்க்க
* காப்சா

பகுப்பு:கணினி மனித ஊடாட்டம்
சிரோமணி அகாலி தளம்

**அகாலி தளம்** என அழைக்கப்படும் **சிரோமணி அகாலி தளம்** (*Shiromani Akali Dal*) பஞ்சாப் மாநிலத்தைச் சேர்ந்த ஓர் அரசியல் கட்சியாகும். இது சீக்கிய மதத்தையும் சீக்கியர்களின் நலனையும் முன்னெடுப்பதற்கென ஆரம்பிக்கப்பட்டது. 1920இல் சிரோமணி குருத்வாரா பிரபந்த செயற்குழு ஆரம்பிக்கப்பட்ட பிறகு இக்கட்சி ஆரம்பிக்கப்பட்டது. இதன் முதல் தலைவராக சர்முக் சிங் சப்பால் இருந்தார், மாஸ்டர் தாரா சிங் தலைமையேற்ற பின்பே இக்கட்சி பலம் மிக்கதாக மாறியது.

1947 இந்திய பாகிஸ்தான் பிரிவினைக்கு பின் இந்திய பகுதி பஞ்சாபானது, கிழக்கு பஞ்சாப் எனவும் பாகிஸ்தான் பகுதி பஞ்சாப், மேற்கு பஞ்சாப் எனவும் அழைக்கப்படலாயிற்று. சீக்கிய மதத்தவர்கள் பெருன்பான்மையாக கொண்ட மாநிலம் அமைப்பதற்காக இக்கட்சி போராடியது. 1966 ல் கிழக்கு பஞ்சாப், பஞ்சாப், அரியாணா, இமாச்சல பிரதேசம் என மூன்று மாநிலங்களாக பிரிக்கப்பட்டது, இதில் பஞ்சாப் மாநிலம் சீக்கிய மதத்தை சார்ந்தவர்களை பெரும்பான்மையாக கொண்டிருந்தது.

கருத்து வேறுபாடுகள் காரணமாக இக்கட்சி பல குழுக்களாக சிதறியுள்ளது. ஒவ்வொரு குழுவும் தங்களையே உண்மையான அகாலி தளம் என கூறி வருகின்றன. இவற்றில் பெரிய பிரகாஷ் சிங் பாதல் தலைமையிலான குழுவையே 2003 ல் இந்திய தேர்தல் ஆணையம் அதிகாரபூர்வமான அகாலி தளமாக அங்கிகரித்தது. 1999 ல் குருசரன் சிங் தோரா தலைமையில் சர்ப் ஹிந் சிரோன்மணி அகாலி தளம் என்ற பெயரில் புதிய குழு உண்டாகியது, இது 2003 ல் பாதல் தலைமையிலான குழுவுடன் இணைந்து விட்டது. மகாராஜா காப்டன் அமிரிந்தர் சிங் தலைமையிலான சிரோன்மணி அகாலி தளம் பன்திக் பின்பு இந்திய தேசிய காங்கரஸுடன் இணைந்து விட்டது.

தற்போது ஆறு குழுக்கள் அகாலி தளம் தங்களை உண்மையான அகாலி தளம் என கூறுகின்றன. அவை சிரோன்மணி அகாலி தளம்' (பாதல்), சிரோன்மணி அகாலி தளம்(சிம்ரஞ்சித் சிங் மான்), சிரோன்மணி அகாலி தளம் தில்லி, அரியானா மாநில அகாலி தளம், சிரோன்மணி அகாலி தளம் (ஐக்கிய இராஜ்ஜியம்), சிரோன்மணி அகாலி தளம் அம்ரிஸ்டர் (பஞ்ச் பர்தனி).

2007 பிப்ரவரியில் நடைபெற்ற பஞ்சாப் சட்டமன்றத் தேர்தலில் பிரகாஷ் சிங் பாதல் தலைமையிலான அகாலி தளம் 48 தொகுதிகளை கைப்பற்றி சட்டமன்றத்தில் தனிப்பெருங்கட்சியாக விளங்கியது. இதன் கூட்டணி கட்சியான பாஜக வுடன் இணைந்து ஆட்சி அமைத்துள்ளது.

அமரிந்தர் சிங்  அற்போது முதலமைச்சராக இருந்தார்.

## சான்றுகள்


பகுப்பு:பஞ்சாப் (இந்தியா) அரசியல் கட்சிகள்
பகுப்பு:இந்திய அரசியல் கட்சிகள்
பகுப்பு:1920இல் நிறுவப்பட்ட அரசியல் கட்சிகள்
பகுப்பு:இந்தியப் பஞ்சாபில் அரசியல்
பகுப்பு:இந்தியாவில் கூட்டாட்சிக் கட்சிகள்
பச்சைப் பேரோந்தி

**பச்சைப் பேரோந்தி** அல்லது **அமெரிக்கப் பேரோந்தி** என்பது பேரோந்தி இனத்தைச் சேர்ந்த பல்லியினம் ஆகும். இது மத்திய அமெரிக்கா, தென் அமெரிக்கா மற்றும் கரீபியன் ஆகிய இடங்களில் காணப்படுகின்றது.

## மேற்கோள்கள்

பகுப்பு:ஊர்வன
பகுப்பு:ஓந்திகள்
பழனிசெட்டிபட்டி

**பழனிசெட்டிபட்டி** (ஆங்கிலம்:Palani Chettipatti), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், தேனி வட்டம், தேனி நகரத்திலிருந்து 4.5 கி.மீ. தொலைவில், தேனி - கம்பம் செல்லும் சாலையில் உள்ள ஒரு பேரூராட்சியாகும். இந்த ஊரின் கிழக்குப் பகுதியில் முல்லை ஆறும், வடக்கு மற்றும் மேற்கு எல்லைகளில் கொட்டக்குடி ஆறும் இருக்கிறது.

2011-ஆம் ஆண்டு மக்கள்தொகை கணக்கெடுப்பின்  படி, இப்பேரூராட்சி 14,879  மக்கள்தொகையும்,
4 சகி.மீ. பரப்பும்,   15  வார்டுகளும், 6 தெருக்களும் கொண்டது. இப்பேரூராட்சியானது போடிநாயக்கனூர் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

## பழனிசெட்டிபட்டி அணை
**பார்க்க முதன்மைக் கட்டுரை:** பழனிசெட்டிபட்டி அணை

பழனிசெட்டிபட்டியின் கிழக்குப் பகுதியில் முல்லைப் பெரியாறு செல்கிறது. இந்த ஆற்றின் குறுக்காக, இந்த ஊரின் நிறுவனர் என அழைக்கப் பெறும் பழனியப்ப செட்டியார் என்பவரால் அணை ஒன்று கட்டப்பட்டுள்ளது. இந்த அணையின் மேற்பகுதியில் பழனிசெட்டிபட்டி பகுதியிலுள்ள விவசாய நிலங்களுக்குத் தேவையான நீரைக் கொண்டு செல்வதற்கான வாய்க்கால் ஒன்றும், சில உள்ளாட்சி அமைப்புகளுக்கான குடிநீரேற்று நிலையங்களும் அமைக்கப்பட்டுள்ளன.

## மேல்நிலைப் பள்ளிகள்
* பழனியப்பா நினைவு மேல்நிலைப் பள்ளி
* பெனடிக்ட் மெட்ரிக் மேல்நிலைப்பள்ளி (இந்தப் பள்ளி பழனிசெட்டிபட்டி பகுதியில் இருந்தாலும், இப்பள்ளி இருக்கும் இடம் வீரபாண்டி பேரூராட்சி எல்லைக்குள் இருக்கிறது)

## தொடக்கப் பள்ளிகள்
* பழனியப்பா வித்தியாலயம் 
* போஸ் தொடக்கப்பள்ளி

## கோயில்கள்
* பழனிசெட்டிபட்டி அணைக் கருப்பசாமி கோயில்
* சவுடேஸ்வரி அம்மன் கோயில்
* சீனிவாசகப் பெருமாள் கோயில்
* முருகன் கோயில்
* அய்யப்பன் கோயில்
* நாகம்மாள் கோயில்
* விநாயகர் கோயில்
* காமாட்சியம்மன் கோயில்
* வீரகாளியம்மன் கோயில்
* அரசு நகர் அரசமர பிள்ளையார் கோவில்

## அரசு நிறுவனங்கள்
* தமிழ்நாடு மின்சார வாரியத்தின் தேனி துணை மின் நிலையம் மற்றும் அலுவலகம்
* தமிழ்நாடு அரசுப் போக்குவரத்துக் கழகப் பணிமனை மற்றும் அலுவலகம்.

## வங்கிகள்
* ஸ்டேட் பேங்க் ஆப் இந்தியா
* கனரா வங்கி
* பாரத  வங்கி
* யூனியன் வங்கி
* இந்தியன் ஓவர்சீஸ் வங்கி
* எச்டிஎஃப்சி

## மேற்கோள்கள்


பகுப்பு:தேனி மாவட்டத்திலுள்ள பேரூராட்சிகள்
விக்கியூடக இந்தியப் பிரிவு

**இந்திய விக்கியூடகப் பிரிவு** (*Wikimedia India Chapter*; விக்கிமீடியா இந்தியா) என்பது இந்தியாவில் விக்கியூடக அமைப்பின் செயற்பாடுகளை முன்னெடுக்க உருவாக்கப்பட்ட அமைப்பு. 2004 இல் இது பற்றிய உரையாடல்கள் தொடங்கப்பட்டன எனினும் தொடர் செயற்பாடுகள் நடைபெறவில்லை. 2007 இல் மீண்டும் இவ்வமைப்பை உருவாக்கும் முயற்சிக்கு புத்துயிர்ப்பு தரப்பட்டது. ஆனால் அமைப்பு நிறுவப்படவில்லை. இறுதியாக 2011 சனவரியில் இம்முயற்சிகள் வெற்றி பெற்று பெங்களூரில், இலாப நோக்கற்ற அமைப்பாகப் பதிவு செய்யப்பட்டது

## நிர்வாகக் குழு
மோக்‌ஷ் ஜுனேஜா, ஸ்ரீகாந்த் ராமகிருஷ்ணன், கார்த்திக் நாடார், ப்ரணவ் கரம்சே, விஸ்வநாதன் பிரபாகரன், நிகிடா பெலாவடே, ஜயந்தா நாத் ஆகியோர் அடங்கிய ஏழு நபர் நிர்வாகக் குழு இந்திய விக்கிமீடியா பிரிவினை நிர்வகிக்கிறது.

## இவற்றையும் பார்க்க
* விக்கிப்பீடியா:இந்திய விக்கிகள்

## மேற்கோள்கள்


## இணைப்புகள்
* http://wikimedia.in/ 
* http://meta.wikimedia.org/wiki/Promoting_the_South_Asian_languages_projects

பகுப்பு:விக்கிப்பீடியா நிர்வாகம்
அ. புதுப்பட்டி

**அ. புதுப்பட்டி** என்பது இந்தியாவின் தமிழ்நாடு  மாநிலத்தில் அமைந்துள்ள மதுரை மாவட்டத்தில் அலங்காநல்லூர் அருகில் இருக்கும் ஓர் அழகான கிராமம் ஆகும்.

இந்த ஊரில் பீடி, சிகரெட் போன்ற போதை பொருட்களை விற்பதில்லை. இந்த ஊரில் எல்லா வசதிகளும் உள்ளன. **ராமகிருஷ்ணர்** மற்றும் **பாலமரத்தம்மன்** கோவில் மிகவும் பிரசித்தி பெற்றது. இவ்வூரை முல்லைப் பெரியாறு அணை வளப்படுத்துகிறது. இவ்வூரின் பிரதான தொழில் **விவசாயம்** ஆகும். இங்கு நெல், கரும்பு, வாழை போனறவை விளைகின்றன.இவ்வூரின் அமைவிடம் கடல் மட்டத்தில் இருந்து சராசரியாக 185 மீட்டர் (606 அடி) உயரத்தில் இருக்கின்றது. இவ்வூரில் பல ஜாதி மக்கள் வாழ்ந்தாலும் ஒற்றுமையாக வாழ்ந்து கொண்டிருக்கிறார்கள். இது மதுரையிலிருந்து 17 கி.மீ. தொலைவில் உள்ளது. இவ்வூருக்கு மதுரை பெரியார் பேருந்து நிலையத்திலிருந்து 70, 69, 43c, 94 ஆகிய பேருந்துகள் செல்லும்.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
பாளையங்கோட்டை

**பாளையங்கோட்டை** (*Palayamkottai*) என்பது தமிழ்நாட்டில், திருநெல்வேலி மாவட்டத்தின் திருநெல்வேலி மாநகராட்சியின் ஒரு பகுதியாகும். திருநெல்வேலி மாநகராட்சியாக உருவாக்கப்படுவதற்கு முன்பாக இப்பகுதி தனி நகராட்சியாகச் செயல்பட்டு வந்தது.

கல்விக்கு பெயர் போன இங்கு மிகப் பெரிய கல்வி நிறுவனங்கள் ஏராளம் அமைந்துள்ளது. இங்கு அதிக அளவில் கல்வி நிறுவனங்கள் இருப்பதாலும் தமிழ்நாட்டில் முதல் முறையாக பார்வையற்றவர் மற்றும் காதுகேளாதோர் பள்ளி துவங்கப்பட்டதாலும் தமிழகத்தின் "ஆக்ஸ்போர்ட்” என்று பாளையங்கோட்டை பெருமையுடன் அழைக்கப்படுகிறது. இங்குள்ள பாளையங்கோட்டை மத்திய சிறைச்சாலை பழமையானது மற்றும் மிகவும் பெயர் பெற்றதும் கூட. இங்கு வ.உ.சி. நினைவு விளையாட்டு மைதானம் அமைந்துள்ளது மற்றும் திருநெல்வேலியின் மிகப்பெரிய அரசு மருத்துவக் கல்லூரி மருத்துவமனை இங்குள்ள *ஹைகிரவுண்ட்* (தமிழில் பாளை மேட்டுப் பகுதி என்றழைக்கப்படுகிறது) என்னும் பகுதியில் அமைந்துள்ளது. இங்கு அனைத்து வகையான நோய்களுக்கும் சிகிச்சையளிக்கப்படுகிறது. தற்போது திருநெல்வேலியின் புதிய பேருந்து நிலையம் இங்குள்ள வேய்ந்தான்குளம் பகுதியில் அமைந்துள்ளது என்பது தனிச் சிறப்பு.

மைசூர், குலசை தசராவிற்கு அடுத்த முக்கிய தசரா பாளையில் நடைபெறும் தசரா விழா ஆகும்.

## அரசியல்
பாளையங்கோட்டை, சட்டமன்றத்தினை பொருத்தவரையில் பாளையங்கோட்டை சட்டமன்றத் தொகுதியின் கீழ் வருகிறது. இங்கு மேலப்பாளையம்,  வண்ணார்பேட்டை, நெடுந்திடல், பாளை சந்தை, சமாதானபுரம், அண்ணா நகர்  அரசு ஊழியர் குடியிருப்பு, சாந்தி நகர், வி. எம். சத்திரம், கே.டி.சி. நகர், பெருமாள்புரம், மகாராஜநகர், தியாகராஜநகர் உள்ளிட்டப் பகுதிகள் குறிப்பிடத்தக்கவை. நாடாளுமன்றத் தொகுதியினைப் பொருத்தவரையில், திருநெல்வேலி மாவட்டத்திலுள்ள இந்திய நாடாளுமன்றத்தின் திருநெல்வேலி மக்களவைத் தொகுதியின் ஒரு பகுதியாகும்.

## மேற்கோள்கள்

## வெளி இணைப்புகள்

பகுப்பு:திருநெல்வேலி மாநகராட்சிப் பகுதிகள்
வடக்கு வள்ளியூர்

** வடக்கு வள்ளியூர் ** (ஆங்கிலம்: **Vadakkuvalliyur**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம்,  இராதாபுரம் வட்டம் சார்ந்திருக்கும் ஒரு பேரூராட்சி ஆகும்.

இது நடைமுறையில் மக்களாலும், பத்திரிகைகளாலும் **[[வள்ளியூர்]]** என்றே அழைக்கப்படுகிறது. இவ்வூரின் தெற்கே 4 கி.மீ. தொலைவில் **[[தெற்கு வள்ளியூர்]]** என்றழைக்கப்படும் கிராமம் உள்ளது.

## அமைவிடம்
வடக்குவள்ளியூர், திருநெல்வேலியிலிருந்து 40 கி.மீ. தொலைவிலும்; நாகர்கோவிலிலிருந்து 34 கி.மீ. தொலைவிலும்;  இராதாபுரத்திலிருந்து 18 கி.மீ. தொலைவிலும்; களக்காட்டிலிருந்து 20 கி.மீ. தொலைவிலும்;  திசையன்விளையிலிருந்து 32 கி.மீ. தொலைவிலும்;  வள்ளியூர் தொடருந்து நிலையம் 1 கி.மீ. தொலைவில் உள்ளது.

## பேரூராட்சியின் அமைப்பு
30 ச.கி.மீ. பரப்பும், 18 வார்டுகளும், 147 தெருக்களும் கொண்ட இப்பேரூராட்சி, இராதாபுரம் (சட்டமன்றத் தொகுதி), திருநெல்வேலி மக்களவைத் தொகுதி ஆகியவற்றிற்கு உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி                          7,760 வீடுகளும்,  29,417 மக்கள்தொகையும் கொண்டது. 

## வெளி இணைப்புகள்
*  வரிசை எண் 454 வடக்குவள்ளியூர் பேரூராட்சி - திருநெல்வேலி மாவட்டம்

## ஆதாரங்கள்


பகுப்பு:திருநெல்வேலி மாவட்டத்தில் உள்ள பேரூராட்சிகள்
இளஞ்சிவப்பு

thumb|right|250px|இளஞ்சிவப்பு நிறத்தில் இருக்கும் டியூலிப்புப் பூக்கள்
**இளஞ்சிவப்பு** அல்லது **செந்தாமரை** என்பது ஒரு நிறம். இதனை வெளிறிய சிவப்பு (சிகப்பு) நிறம், வெண்சிவப்பு நிறம், ரோசாப்பூ நிறம் என்றும் கூறுவர். ஆங்கிலத்தில் இந்நிறத்தை பிங்க் என்று கூறுவர், ஆனால் இப்பெயர் ஆங்கிலத்தில் 17 ஆம் நூற்றாண்டில் இருந்து தொடங்குகின்றது. அந்நாட்களில் ஆங்கிலத்தில் பிங்க் என்னும் நிறம் பச்சை அல்லது மஞ்சள் நிறமாகக் கருதப்பட்டது .

## மேற்கோள்களும் குறிப்புகளும்


பகுப்பு:நிறங்கள்
இலங்கையில் தமிழர் நில அபகரிப்பு

இலங்கையில் போர்த்துக்கீசர், ஒல்லாந்தர், பிரித்தானியர் போன்றோரின் ஆக்கிரமிப்பு நிலங்களை கவர்ந்து (அபகரித்து) தமது இனக் குழுமங்களை இலங்கையில் குடியேற்றும் திட்டமானதாக இருக்கவில்லை. அவர்களது நோக்கம் வேறானது. ஆனால் அதற்கு முற்பட்ட காலங்களில் தமிழர் நிலங்களை கவர்ந்து கொள்ளும் (அபகரிப்புச் செய்யும்) பலத் திட்டங்கள் சிங்கள இனத்தால் வெவ்வேறு காலகட்டங்களில் நிகழ்ந்தே உள்ளன.

தமிழர் வாழ்ந்து, ஆட்சி செய்த பல நிலங்கள் இன்று சிங்களப் பகுதிகளாக (பிரதேசங்களாக) தோற்றம் பெற்றுள்ளன. எடுத்துக்காட்டு கதிர்காமம், தம்பலகாமம் போன்றன ஒரு காலகட்டங்களில் தமிழரால் ஆட்சி செய்தப் பகுதிகளாகும். எல்லாளன் துட்டைக்கைமுனு போர் நடந்த அநுராதபுரமும் ஒரு காலத்தில் தமிழ் அரசன்  எல்லாளனின் ஆட்சிப் பகுதியாகவே (பிரதேசமாகவே) இருந்தது.

## நிலத்தை வலிந்து கவரும் திட்டங்கள்

பிரித்தானியரின் வெளியேற்றத்தின் பின்னும் இந்த சிங்கள இனத்தின் நிலக் கவர்வுத் திட்டம் பல்வேறு சூழ்ச்சிகளாலும், தந்திரவழிகளாலும், திட்டமிட்டக் குடியேற்றங்களாலும் தமிழர் நிலம் சிங்களர் நிலமாக்கப்பட்டது."

இதனால் தமிழ் இன மக்கள் தொகை குறைந்தும் சிங்களவர் மக்கள் தொகையும் பெருகும் நிலை ஏற்படுத்தப்பட்டது. படிப்படியாக பலப் பூர்வீகத் தமிழரின் நிலங்கள் சிங்களவர் நிலங்களாக மாறத்தொடங்கியது.  பல ஊர்களின் தமிழ் பெயர்கள் சிங்களப் பெயர்களாகின.

இத்திட்டங்கள் 1980 களில் படித்த மாணவர்களை கிளர்ந்தெழ வைத்தது. அது ஆயுத போராட்ட வடிவங்களாக மாறியது. அது வளர்ந்து வெவ்வேறு சிறிலங்கா அரசிற்கும் விடுதலைப் புலிகளிற்குமான பெரும் போராகியது. இந்தப் போராட்டத்தைப் பற்றி உலகில் பலத்தரப்பட்டோரிடமும் பலத்தரப்பட்ட கருத்துக்கள் நிலவுகின்றன. ஆனால் இது இலங்கை அரசின் சிங்கள இனப் பரம்பலை ஏற்படுத்துவதற்கான தமிழர் நில அபகரிப்பு (வலிந்து கவர்தல்) போராகும்.

பெரும்பான்மையான இலங்கைத் தமிழர்கள் தமது பூர்வீக தாயகத்தை மீட்க வெவ்வேறு வழிகளிலும் முயன்றும் பங்களித்தும் வருகின்றனர். புலம்பெயர்ந்த நாடுகளில் வெவ்வேறு  அழுத்தங்களுக்கும் மத்தியிலும் தமது தாயக மீட்புக்கான ஆதரவு தெரிவித்து வருகின்றனர்.

## தமிழகத் தமிழர்களின் ஆதரவு
இலங்கையில் தமிழ் இன அழிப்பை எதிர்த்தும்,  தமிழரின் பாரம்பரிய நில அபகரிப்புக்கும் எதிராக தமிழகத்தில் இருந்து ஆதரவு குரல்களை பலர் எழுப்பி வருகின்றனர். இன்றைய இலங்கை சிங்கள அரசின் போர் நடவடிக்கை எதிராகவும் தமிழகத்திலும் பல்வேறு போராட்டங்கள் தொடர்கின்றன.

## மேற்கோள்கள்


* தமிழர் நிலங்களின் சிங்கள இனப்பரம்பல் புள்ளிவிபரம்

## வெளியிணைப்புகள்
* நொச்சி போர்  எழுப்பிய சிந்தனைகள்

பகுப்பு:ஈழப் போராட்டக் காரணங்கள்
கிளைப்பாட்டியல்

thumb|right|300px|உயிரினங்கள் இரண்டு இரண்டு கிளைகளாகப் பிரிவதையும், ஒவ்வொரு இரட்டைக் கிளைகளுக்கும் பொதுவாக ஒரேயொரு முன் உயிரிவகை இருப்பதையும் காணலாம். இதுவே '''கிளைப்பாடு''' என்னும் அண்மையில் ஏற்புபெற்று வளர்ந்து வரும் முறையாகும்
**கிளைப்பாட்டியல்** என்பது படிவளர்ச்சி நோக்கில் உயிரினங்கள் எவ்வாறு ஒன்றுக்கொன்று தொடர்பு கொண்டுள்ளன, எவ்வாறு உயிரினங்கள் கிளைத்தன என்று பொருத்தி அறியும் இயல். முக்கியமாக இரண்டு கிளைவழி பெருகிய உயிரினங்கள் அனைத்துக்கும் பொதுவாக ஒரேயொரு முன் உயிரிவகை வடிவம்தான் உண்டு என்னும் கொள்கை உடையது. ஓரு முன்னுயிரான இனமும் அதன் வழி இரண்டிரண்டாக கிளைகள் வழி கிளைத்த எல்லா பிற உயிரினங்களும் ஒன்றாகச் சேர்ந்து ஒரு **கொப்பு** (clade, கிளேடு)) என்று அழைக்கப்படுகின்றது. இம்முறையானது 18 ஆம் நூற்றாண்டில் இருந்து லின்னேயசின் வழி வளர்ந்து வந்திருக்கும் உயிரினங்களை வகைப்படுத்தும் முறைகளில் இருந்து பல வழிகளில் மாறுபட்டது. இன்றுவரை உயிரியல் அறிவாளிகளால் பரவலாக அறியப்பட்டும் ஏற்கப்பட்டும் இருக்கும் அறிவியல் வகைப்பாட்டியலுக்கு இது மாறுதலான ஒரு முறையாக அமைந்துள்ளது.

கிளைப்பாட்டியலர் உயிரினங்களின் டி.என்.ஏ, ஆர்.என்.ஏ முதலானவற்றையும், கணினி முறைகளையும் கொண்டு கிளைத்தொடர்புகளை அறிவர். இவற்றிற்கு கிளைப்படம் (cladogam) என்று பெயர். இவ்வகைப் படங்களைக் கொண்டு காலங்காலமாக வளர்ச்சி பெற்று வந்திருக்கும் எல்லா உயிரினங்களையும் இணைத்து ஓர் உயிர்மரம் என்று கூறப்படும் படத்தை வரைய முற்படுகின்றனர்.

பகுப்பு:வகைப்பாட்டியல்
பகுப்பு:பரிணாம உயிரியல்
பகுப்பு:விலங்கியல்
த சண்டே லீடர்

**த சண்டே லீடர்** (*The Sunday Leader*) என்பது இலங்கையின் கொழும்பு நகரில் இருந்து ஞாயிறு தோறும் வெளிவரும் ஓர் ஆங்கிலப் பத்திரிகை ஆகும். இப்பத்திரிகை தனியாரினால் வெளியிடப்படுகிறது. புதன்கிழமைகளில் வெளிவரும் மோர்னிங் லீடர், மற்றும் சிங்களப் பத்திரிகையான "இருதின' என்பன இதன் சகோதரப் பத்திரிகைகளாகும். செய்திகளை விவரமாகவும், வெளிப்படையாகும் தெரிவிக்கும் பத்திரிகை என இவை கருதப்படுவதால், இலங்கை அரசின் பலத்த தணிக்கைக்குள்ளாக்கப்பட்டுள்ளன. இப்பத்திரிகையில் கோத்தபாய ராஜபக்ச தொடர்பான செய்திகள் எவையும் வெளியிடக்கூடாதென நீதிமன்ற ஆணை மூலம் தடை செய்யப்பட்டுள்ளது.

சண்டே லீடர் பத்திரிகையின் பிரதான ஆசிரியர் லசந்த விக்கிரமதுங்க இனந்தெரியாதோரினால் ஜனவரி 8, 2009 இல் சுட்டுப் படுகொலை செய்யப்பட்டார். பல ஆண்டுகளாக இவருக்கு கொலை அச்சுறுத்தல்களுக்கும், பயமுறுத்தல்களுக்கும் உள்ளாக்கப்பட்டிருந்தார்.

நவம்பர் 21, 2008 இல் முகமூடி அணிந்த நபர்கள் சண்டே லீடர் பத்திரிகாலயத்திற்குள் நுழைந்து அங்கிருந்த அச்சியந்திரங்களைத் தீக்கிரையாக்கி, வெளியீட்டுக்கு தயாராக இருந்த பத்திரிகைகளையும் எரித்து விட்டுச் சென்றனர். முன்னர் 2005ஆம் ஆண்டிலும் இப்பத்திரிகைக் காரியாலயம் தாக்கப்பட்டது.

## மேற்கோள்கள்

## வெளி இணைப்புகள்
*த சண்டே லீடர் இணையத்தளம்

பகுப்பு:இலங்கையின் ஊடகங்கள்
கடன் அட்டை

**கடன் அட்டை** () என்பது பொருளை வாங்கிய பின் பணம் செலுத்தும் முறை. பொதுவாகக் கடன் அட்டை வங்கிகளால் விநியோகிக்கப்படுகிறது.ஒருவரின் பொருளாதார நிலையைப் பொறுத்து  அவருக்கு வங்கிகள்  கடன் அட்டையை வழங்குகின்றன. கடன் அட்டையின் மூலம் அங்கீகரிக்கப்பட்ட நிறுவனங்களில்  பொருளை வாங்கி பிறகு வங்கியில் பணமாகச் செலுத்தவோ அல்லது கடனாக மாற்றவோ முடியும்.  கடன் அட்டையில்  நிதி விபரமும் இதர தகவல்களும் சேமிக்கப்படும். ஒவ்வொருமுறை பயன்படுத்தப்படும்பொழுது இத்தகவல்களை கணக்குக்கு ஏற்ப இன்றைப்படுத்தப்படும்.

கடன் அட்டைகளுக்கான கட்டணம்

கடன் அட்டைகள் வழங்கிச் செயல்படுதலில் பல கட்டணங்களை வங்கிகள் வசூலிக்கின்றன. உறுப்பினர் கட்டணம், நுழைவுக் கட்டணம், புதுப்பித்தல்/ஆண்டுக் கட்டணம், சேவைக் கட்டணம், சுழலும் கடன் வசதிக்கானக் கட்டணம், கட்டவேண்டிய பணத்தைக் காலதாமதமாகக் கட்டும்போது விதிக்கப்படும் அபராதக் கட்டணம் என்று பல வகை உண்டு. அட்டைகள் வழங்கும் வங்கிக்கும், அட்டை வைத்திருப்போருக்கும் அபராதக் கட்டணம் வசூலிப்பதில் தான் பெரும்பாலும் தகராறுகள் எழுகின்றன. இதுவரை தெரியப்படுத்தாமலோ சொல்லாமலோ இருந்தால் வங்கிகள் விண்ணப்பங்கள் ஏற்றுக்கொள்ளபடும் நிலையிலேயே பல்வேறு கட்டணங்களையும் விண்ணப்பதாரருக்கு தெளிவுற அறிவுறுத்த வேண்டும். உறுப்பினர் சந்தா, புதுப்பித்தலுக்கான் கட்டணங்களுடன், தாமதமாக அல்லது செலுத்தாமல் இருக்கும் தொகைக்கான அபராதக் கட்டணத்தையும் அட்டை வைத்திருப்போருக்கு அறிவுறுத்த வேண்டும்.
பொதுவாக இப்படி வழங்கப்படும் கடனுக்கு அதிக வட்டி அறவிடப்படும்.

## மேற்கோள்கள்

பகுப்பு:தனிநபர் நிதி
பகுப்பு:நுகர்வு
பகுப்பு:அமெரிக்கக் கண்டுபிடிப்புகள்
பகுப்பு:20-ஆம் நூற்றாண்டுக் கண்டுபிடிப்புகள்